ประกาศธนาคารแห่งประเทศไทยที่ สกส. 6 /2559เรื่อง หลักเกณฑ์การพิจารณาให้ความเห็นชอบการแต่งตั้งกรรมการที่ไม่ใช่กรรมการโดยตําแหน่งผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ--------------------------------อื่นๆ - 1.เหตุผลในการออกประกาศ ในสภาวะปัจจุบันระบบสถาบันการเงินมีการแข่งขันสูง และธุรกรรมต่าง ๆ ได้มีวิวัฒนาการไปอย่างรวดเร็ว มีความซับซ้อนและความเสี่ยงเพิ่มมากขึ้น กรรมการและผู้บริหารระดับสูงของสถาบันการเงินเฉพาะกิจ ซึ่งมีการทําธุรกรรมทางด้านการเงินใกล้เคียงกับธนาคารพาณิชย์ แต่อาจแตกต่างตามประเภทของสถาบันการเงินเฉพาะกิจนั้น จึงจําเป็นต้องมีคุณสมบัติที่เหมาะสมทั้งในด้านจริยธรรมความซื่อสัตย์สุจริต ความรู้ความสามารถในการบริหารจัดการและการควบคุมการดําเนินงาน ตลอดจนการกํากับดูแลให้สถาบันการเงินเฉพาะกิจปฏิบัติตามกฎหมายและกฎเกณฑ์เกี่ยวกับการกํากับดูแลที่กําหนดไว้ และไม่มีลักษณะต้องห้ามตามที่กฎหมายกําหนด เพื่อรักษาผลประโยชน์สูงสุดของสถาบันการเงินเฉพาะกิจและผู้มีส่วนเกี่ยวข้อง ด้วยเหตุผลข้างต้น ธนาคารแห่งประเทศไทยจึงออกประกาศฉบับนี้ เพื่อกําหนดให้สถาบันการเงินเฉพาะกิจต้องขอความเห็นชอบจากธนาคารแห่งประเทศไทยในการแต่งตั้งกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ ไม่ว่าจะเป็นการแต่งตั้งบุคคลใหม่หรือแต่งตั้งบุคคลเดิมให้ดํารงตําแหน่งต่อไปอื่นๆ - 2.อํานาจตามกฎหมาย อาศัยอํานาจตามความในมาตรา 24 และมาตรา 25 ประกอบมาตรา 120 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยโดยความเห็นชอบของรัฐมนตรีว่าการกระทรวงการคลัง ออกหลักเกณฑ์เกี่ยวกับการพิจารณาให้ความเห็นชอบการแต่งตั้งกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษาของสถาบันการเงินเฉพาะกิจ ให้สถาบันการเงินเฉพาะกิจถือปฏิบัติตามที่กําหนดในประกาศฉบับนี้อื่นๆ - 3.ขอบเขตการบังคับใช้ ประกาศนี้ให้ใช้บังคับกับธนาคารออมสิน ธนาคารเพื่อการเกษตรและสหกรณ์การเกษตรธนาคารอาคารสงเคราะห์ ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารเพื่อการส่งออกและนําเข้าแห่งประเทศไทย บรรษัทประกันสินเชื่ออุตสาหกรรมขนาดย่อม และบรรษัทตลาดรองสินเชื่อที่อยู่อาศัยอื่นๆ - 4.เนื้อหา 4.1 คําจํากัดความ ในประกาศฉบับนี้ "สถาบันการเงินเฉพาะกิจ" หมายความว่า สถาบันการเงินของรัฐที่มีกฎหมายเฉพาะจัดตั้งขึ้น ได้แก่ ธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ธนาคารพัฒนาวิสาหกิจขนาดกลางและขนาดย่อมแห่งประเทศไทย ธนาคารเพื่อการส่งออกและนําเข้าแห่งประเทศไทย บรรษัทประกันสินเชื่ออุตสาหกรรมขนาดย่อม และบรรษัทตลาดรองสินเชื่อที่อยู่อาศัย "ที่ปรึกษา" หมายความว่า บุคคลที่เป็นที่ปรึกษาของสถาบันการเงินเฉพาะกิจ หรือบุคคลที่อาจทําหน้าที่เปรียบเสมือนกรรมการ ผู้จัดการ รองผู้จัดการ หรือผู้ช่วยผู้จัดการ แต่เพียงใช้ชื่อว่าเป็นที่ปรึกษาเท่านั้น รวมไปถึงบุคคลที่มีลักษณะดังกล่าว แต่เรียกชื่ออย่างอื่นด้วย อย่างไรก็ตามไม่รวมถึงบุคคลที่รับจ้างทํางานให้แก่สถาบันการเงินเฉพาะกิจ โดยมีลักษณะของงานที่ใช้ความรู้ความสามารถพิเศษด้านเทคนิค หรือใช้ความชํานาญเฉพาะด้าน เช่น ที่ปรึกษางานบัญชี ที่ปรึกษากฎหมายที่ปรึกษาเทคโนโลยีสารสนเทศ ที่ปรึกษาด้านภาษี ที่ปรึกษาด้านภาษา ที่ปรึกษาด้านการสื่อสารองค์กรที่ปรึกษาด้านประกันภัย ที่ปรึกษาด้านแบบจําลองเชิงปริมาณขั้นสูง เป็นต้น "กรรมการโดยตําแหน่ง" ให้หมายความรวมถึงกรรมการที่เป็นผู้แทนจากหน่วยงานราชการด้วย 4.2 การขอความเห็นชอบการแต่งตั้งกรรมการที่ไม่ใช่กรรมการโดยตําแหน่ง ผู้จัดการผู้มีอํานาจในการจัดการ และที่ปรึกษา ของสถาบันการเงินเฉพาะกิจ สถาบันการเงินเฉพาะกิจต้องขอความเห็นชอบจากธนาคารแห่งประเทศไทยในการแต่งตั้งกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษาของสถาบันการเงินเฉพาะกิจ ไม่ว่าจะเป็นการแต่งตั้งบุคคลใหม่หรือแต่งตั้งบุคคลเดิมให้ดํารงตําแหน่งต่อไป โดยให้ดําเนินการดังนี้ 4.2.1 การขอความเห็นชอบการแต่งตั้งกรรมการที่ไม่ใช่กรรมการโดยตําแหน่ง กรณีการแต่งตั้งกรรมการที่ไม่ใช่กรรมการโดยตําแหน่ง ให้สถาบันการเงินเฉพาะกิจปฏิบัติตามกฎหมายหรือหลักเกณฑ์ที่เกี่ยวข้องในปัจจุบัน จนกว่ากฎหมายว่าด้วยการพัฒนาการกํากับดูแลและบริหารรัฐวิสาหกิจ กฎหมายอื่นหรือหลักเกณฑ์อื่นที่เกี่ยวข้องในเรื่องการแต่งตั้งกรรมการจะมีผลบังคับใช้ และต้องถือปฏิบัติตามประกาศธนาคารแห่งประเทศไทยว่าด้วยคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการและที่ปรึกษา ของสถาบันการเงินเฉพาะกิจ และประกาศธนาคารแห่งประเทศไทยว่าด้วยธรรมาภิบาลของสถาบันการเงินเฉพาะกิจด้วย ทั้งนี้ ในกรณีที่ปรากฏภายหลังว่าบุคคลซึ่งได้รับแต่งตั้งดังกล่าว ขาดคุณสมบัติหรือมีลักษณะต้องห้ามตามที่กําหนดในประกาศธนาคารแห่งประเทศไทยข้างต้น ให้สถาบันการเงินเฉพาะกิจเสนอให้ผู้มีอํานาจแต่งตั้งตามกฎหมายถอดถอนกรรมการที่ไม่ใช่กรรมการโดยตําแหน่งดังกล่าว 4.2.2 การขอความเห็นชอบการแต่งตั้งผู้จัดการ ผู้มีอํานาจในการจัดการ และที่ปรึกษาของสถาบันการเงินเฉพาะกิจ (1) การขอความเห็นชอบการแต่งตั้งผู้จัดการต้องดําเนินการตามขั้นตอนและแนวทางการสรรหาผู้บริหารสูงสุดของรัฐวิสาหกิจตามกฎหมายว่าด้วยคุณสมบัติมาตรฐานสําหรับกรรมการและพนักงานรัฐวิสาหกิจ โดยให้สถาบันการเงินเฉพาะกิจขอความเห็นชอบจากธนาคารแห่งประเทศไทยก่อนการเสนอกระทรวงการคลังพิจารณาเห็นชอบค่าตอบแทนและร่างสัญญาจ้างเพื่อเสนอให้ผู้มีอํานาจแต่งตั้งตามกฎหมายต่อไป สําหรับตําแหน่งผู้มีอํานาจในการจัดการอื่น และที่ปรึกษา ของสถาบันการเงินเฉพาะกิจ ให้สถาบันการเงินเฉพาะกิจเสนอขอความเห็นชอบจากธนาคารแห่งประเทศไทยก่อนการแต่งตั้ง ทั้งนี้ ให้รวมถึงกรณีที่สถาบันการเงินเฉพาะกิจแต่งตั้งบุคคลให้ดํารงตําแหน่งรักษาการในตําแหน่งที่ว่างอยู่ ซึ่งตําแหน่งที่ว่างนั้นเป็นตําแหน่งที่ต้องขอความเห็นชอบจากธนาคารแห่งประเทศไทยก่อนการแต่งตั้ง โดยหากต่อมาบุคคลดังกล่าวได้รับการเสนอชื่อให้ดํารงตําแหน่งที่ว่างซึ่งตนเคยรักษาการอยู่ ก็ไม่ต้องขอความเห็นชอบจากธนาคารแห่งประเทศไทยอีก เนื่องจากถือว่าธนาคารแห่งประเทศไทยได้ให้ความเห็นชอบบุคคลดังกล่าวในตําแหน่งนั้นแล้ว และให้สถาบันการเงินเฉพาะกิจรายงานให้ธนาคารแห่งประเทศไทยทราบตามแบบรายงานการเปลี่ยนแปลงตามที่กําหนดในข้อ 4.4 ของประกาศธนาคารแห่งประเทศไทยว่าด้วยคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ (2) สถาบันการเงินเฉพาะกิจต้องตรวจสอบคุณสมบัติของบุคคลที่จะเสนอชื่อเพื่อแต่งตั้งเป็นผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ เพื่อให้แน่ใจว่ามีคุณสมบัติและไม่มีลักษณะต้องห้ามตามที่กําหนดในกฎหมายจัดตั้งของสถาบันการเงินเฉพาะกิจแต่ละแห่งกฎหมายว่าด้วยคุณสมบัติมาตรฐานสําหรับกรรมการและพนักงานรัฐวิสาหกิจ กฎหมายและหลักเกณฑ์อื่นที่เกี่ยวข้อง (ถ้ามี) ประกาศธนาคารแห่งประเทศไทยว่าด้วยคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดกร และที่ปรึกษา ของสถาบันการเงินเฉพาะกิจและประกาศธนาคารแห่งประเทศไทยว่าด้วยธรรมาภิบาลของสถาบันการเงินเฉพาะกิจ (3) ให้สถาบันการเงินเฉพาะกิจส่งหนังสือขอความเห็นชอบบุคคลที่จะเสนอชื่อเพื่อแต่งตั้งเป็นผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจพร้อมแบบประวัติบุคคลที่ขอความเห็นชอบและเอกสารประกอบ (เอกสารแนบ 1) ไปยังฝ่ายกํากับและตรวจสอบสถาบันการเงินเฉพาะกิจ ธนาคารแห่งประเทศไทย โดยธนาคารแห่งประเทศไทยจะแจ้งผลการพิจารณาให้สถาบันการเงินเฉพาะกิจนั้นทราบภายใน 15 วันทําการนับแต่วันที่ธนาคารแห่งประเทศไทยได้รับคําขอและเอกสารที่เกี่ยวข้องถูกต้องครบถ้วน หากธนาคารแห่งประเทศไทยมิได้แจ้งผลการพิจารณาให้ความเห็นชอบภายในระยะเวลาดังกล่าว ให้ถือว่าธนาคารแห่งประเทศไทยให้ความเห็นชอบในการแต่งตั้งนั้นแล้ว อนึ่ง สถาบันการเงินเฉพาะกิจไม่พึงเปิดเผยชื่อบุคคลที่ได้รับการเสนอชื่อเพื่อแต่งตั้งให้ดํารงตําแหน่งต่อสาธารณชนก่อนได้รับความเห็นชอบจากธนาคารแห่งประเทศไทยหากมีความไม่แน่ใจเกี่ยวกับตําแหน่งที่ต้องขอความเห็นชอบก่อนการแต่งตั้ง ให้สถาบันการเงินเฉพาะกิจหารือกับธนาคารแห่งประเทศไทยเป็นรายกรณี 4.2.3 ปัจจัยประกอบการพิจารณาให้ความเห็นชอบ ในการพิจารณาให้ความเห็นชอบการแต่งตั้งกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ ธนาคารแห่งประเทศไทยจะพิจารณาจากคุณสมบัติและลักษณะต้องห้ามตามที่กําหนดในประกาศธนาคารแห่งประเทศไทยว่าด้วยคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่งผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ และประกาศธนาคารแห่งประเทศไทยว่าด้วยธรรมาภิบาลของสถาบันการเงินเฉพาะกิจ อย่างไรก็ตาม กรณีที่บุคคลดังกล่าวมีลักษณะต้องห้ามตามที่กําหนดในข้อ 4.2.1 (4) ถึง (6) ข้อ 4.2.2 (1) ข้อ 4.2.2 (2) (2.2) และข้อ 4.2.2 (3) ของประกาศธนาคารแห่งประเทศไทยว่าด้วยคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่งผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ ธนาคารแห่งประเทศไทยอาจนําปัจจัยอื่นมาประกอบการพิจารณาตามเหตุผลและความจําเป็นในแต่ละกรณี โดยปัจจัยที่ใช้ประกอบการพิจารณามีดังต่อไปนี้ (1) ลักษณะต้องห้ามนั้น มิได้ร้ายแรง หรือมิได้ส่งผลกระทบต่อสถาบันการเงินหรือสถาบันการเงินเฉพาะกิจ ถึงขั้นไม่สมควรได้รับความเห็นชอบ (2) ระยะเวลาที่ล่วงเลยมานับจากการมีลักษณะต้องห้ามนั้นต้องไม่น้อยกว่า 10 ปี (3) ลักษณะต้องห้ามนั้น มิได้มีผลกระทบต่อการปฏิบัติหน้าที่และความรับผิดชอบตามตําแหน่งที่ขอความเห็นชอบ (4) ความน่าเชื่อถือของแหล่งข้อมูล หรือนัยสําคัญของหลักฐานหรือเหตุการณ์ตลอดจนผลการตรวจสอบของธนาคารแห่งประเทศไทย หรือหน่วยงานอื่น ๆ ที่มีอํานาจตามกฎหมายทั้งในประเทศและต่างประเทศ (5) ไม่ขัดต่อหลักธรรมาภิบาลที่ดีขององค์กรที่เกี่ยวข้องกับการกํากับดูแลกิจการที่ดี (Good corporate governance) หรือไม่ขัดต่อกฎหมายอื่น 4.2.4 การเพิกถอนการให้ความเห็นชอบผู้จัดการ ผู้มีอํานาจในการจัดการ และที่ปรึกษาของสถาบันการเงินเฉพาะกิจที่ได้รับความเห็นชอบแล้ว หากปรากฏในภายหลังว่าบุคคลที่ได้รับความเห็นชอบตามข้อ 4.2.2 ขาดคุณสมบัติหรือมีลักษณะต้องห้ามตามที่กําหนดในประกาศธนาคารแห่งประเทศไทยว่าด้วยคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ ธนาคารแห่งประเทศไทยจะเพิกถอนการให้ความเห็นชอบที่ได้ให้ไว้แล้วอื่นๆ - 5.บทเฉพาะกาล สําหรับกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการและที่ปรึกษา ของสถาบันการเงินเฉพาะกิจ ที่ดํารงตําแหน่งอยู่ในปัจจุบันก่อนประกาศฉบับนี้มีผลบังคับใช้ให้ยังคงดํารงตําแหน่งดังกล่าวต่อไปได้จนครบวาระ อย่างไรก็ตาม หากปรากฏในภายหลังว่าบุคคลดังกล่าวขาดคุณสมบัติหรือมีลักษณะต้องห้ามตามที่กําหนดในประกาศธนาคารแห่งประเทศไทยว่าด้วยคุณสมบัติและลักษณะต้องห้ามของกรรมการที่ไม่ใช่กรรมการโดยตําแหน่ง ผู้จัดการ ผู้มีอํานาจในการจัดการ และที่ปรึกษา ของสถาบันการเงินเฉพาะกิจ สถาบันการเงินเฉพาะกิจก็ต้องต่ําเนินการให้มีการถอดถอนบุคคลดังกล่าวออกจากการดํารงตําแหน่งอื่นๆ - 6.วันเริ่มต้นบังคับใช้ ประกาศฉบับนี้ให้ใช้บังคับตั้งแต่วันที่ 1 มกราคม 2560 เป็นต้นไปผู้มีอํานาจลงนาม - ประกาศ ณ วันที่ 11 ตุลาคม 2559 (นายวิรไท สันติประภพ)ผู้ว่าการธนาคารแห่งประเทศไทย